Sodba Splošnega sodišča (sedmi senat) z dne 21. junija 2012 – Španija proti Komisiji
(Združeni zadevi T-264/10 in T-266/10)
„Operativni program Kohezijskega sklada in ESRR, ki ga upravlja Španija (Operativni program ESS Boj proti diskriminaciji 2007–2013) – Zahtevek za vmesno plačilo – Odločba o prekinitvi teka roka za plačilo zaradi velike pomanjkljivosti v delovanju sistemov upravljanja in nadzora – Ničnostna tožba – Dopustnost – Člen 87(2) Uredbe (ES) št. 1083/2006“
1.                     Ničnostna tožba – Izpodbojni akti – Pojem – Akti, ki ustvarjajo zavezujoče pravne učinke – Odločba o prekinitvi teka roka
za poplačilo zahtevka za vmesno plačilo – Akt, s katerim se poseben ločen postopek dokončno konča – Vključitev (člen 263 PDEU;
Uredba Sveta št. 1083/2006) (Glej točke od 10 do 13 in 20.)
2.                     Gospodarska, socialna in teritorialna kohezija – Strukturne pomoči – Financiranje Unije – Uredba št. 1083/2006 – Vmesno plačilo –
Zahtevek za plačilo, ki izpolnjuje pogoje iz člena 86 – Dvomesečni rok za izvršitev vmesnega plačila, ki teče od vložitve
takega zahtevka – Prekinitev plačila po izteku roka – Izključitev (Uredba Sveta št. 1083/2006, člena 87(2) in 91(1)) (Glej
točke od 33 do 36.)
Predmet
Tožbi zoper odločbi Komisije z dne 10. maja 2010 (T-264/10) in z dne 11. maja 2010 (T-266/10), s katerimi so bili španski
organi obveščeni o prekinitvi teka roka za poplačilo nekaterih zahtevkov za vmesna plačila, ki jih je vložila Kraljevina Španija.
Izrek
1.
Zadevi T-264/10 in T-266/10 sta združeni za izdajo sodbe.
2.
Odločbi Komisije z dne 10. in 11. maja 2010, s katerimi so bili španski organi obveščeni o prekinitvi teka roka za poplačilo
nekaterih zahtevkov za vmesna plačila, ki jih je vložila Kraljevina Španija, se razglasita za nični.
3.
Predlog, da naj se prizna utemeljenost zahtevka za plačilo zamudnih obresti, se zavrne.
4.
Postopek v zvezi s predlogom, naj Splošno sodišče odredi ukrep procesnega vodstva na podlagi člena 64 svojega poslovnika,
se ustavi.
5.
Komisiji se naloži plačilo stroškov.